આગામી ગુરુ પૂર્ણિમા એ થનાર ખગ્રાસ ચન્દ્ર ગ્રહણ સદીનું સૌથી લાબું ગ્રહણ છે. મકર રાશીમાં થનાર આ ગ્રહણ બાબતે સામાન્ય જનતા તથા ખાગોળ રસિકોમાં ઉત્સાહ છે. જો વાદળાનું વિજ્ઞ નહિ નડે તો ગ્રહણની સાથે સાથે પૃથ્વીની નજીક આવી રહેલ મંગળ ગ્રહનો નજારો પણ જોવા મળશે. આ બાબતે વધુ માહિતી આપતા જાણીતા ખગોળ વિદ્દ અને સ્ટાર ગેઝીંગ ઇન્ડીયાના સીઈઓ નરેન્દ્ર ગોર સાગરે જણાવ્યું હતું કે આ ચન્દ્ર ગ્રહણ કેટલીક વિશેષતાઓને કારણે તે ખાસ ધ્યાન ખેંચનારૂં બન્યું છે. ગ્રહણને કારણે ચન્દ્ર તેની તેજસ્વીતા ગુમાવશે તો મંગળ મોટો અને વધુ પ્રકાશિત હશે, જ્યારે ચન્દ્ર પૃથ્વીથી દૂર હોવાથી ગુરૂ પૂનમના તે લઘુ દેખાશે.